**Zápisnica**

**z Valného zhromaždenia MAS Rajecká dolina, konaného dňa 25.1.2018 o 10. 00 hod**

**v zasadačke MsÚ Rajecké Teplice**

Prítomní: podľa prezenčnej listiny

|  |  |
| --- | --- |
| PRÍTOMNÍ: | 38 |
| CELKOVÝ POČET ČLENOV: | 57 |

Program: podľa pozvánky

Zasadnutie viedol: Ing. Tandara Pavol - predseda

Zapisovateľka: Ing. Chupáňová Anna

**K bodu č. 1**

Otvorenie  
Predseda MAS Rajecká dolina Ing. Tandara Pavol privítal všetkých prítomných a konštatoval, že Valné zhromaždenie MAS Rajecká dolina je spôsobilé rokovať a uznášať sa, nakoľko je prítomná nadpolovičná väčšina všetkých členov združenia.

Zároveň oboznámil prítomných s programom rokovania.

**K bodu č. 2**

Voľba návrhovej a mandátnej komisie

Na základe rokovania rady MAS Rajecká dolina zo dňa 24.1.2018 do návrhovej a mandátnej komisie boli navrhnutí nasledovní kandidáti, o ktorých dal Ing. Tandara hlasovať:

Mgr. Hollá Katarína

Mgr. Dubnicayová Natália

Ing. Gašpierik Miloš

**Hlasovanie:** ZA: 38 PROTI: 0 ZDRŽAL SA:0

**Členovia návrhovej a mandátnej komisie boli schválení**.

**K bodu č. 3**

Voľba volebnej komisie

Na základe rokovania Rady MAS Rajecká dolina zo dňa 24.1.2018 boli do volebnej komisie navrhnutí nasledovní kandidáti, o ktorých dal Ing. Tandara hlasovať:

Mgr. Dobešová Zuzana

Balvan Ladislav

Jánošík Jozef

**Hlasovanie:** ZA: 38 PROTI: 0 ZDRŽAL SA:0

**Členovia volebnej komisie boli schválení.**

**K bodu č.4**

Vznik a zánik členstva

Ing. Tandara informoval prítomných o ukončení členstva 2 členov MAS Rajecká dolina odstúpením:

Firma MIKOMIX spol. s r.o. z dôvodu konkurzu firmy - zástupca záujmovej skupiny podnikateľský sektor  
SposkA o.z. – z dôvodu presťahovania sídla občianskeho združenia mimo územia MAS Rajecká dolina - zástupca záujmovej skupiny občiansky sektor.

**Valné zhromaždenie zobralo informáciu na vedomie.**

Na základe žiadostí o členstvo v združení p. Tandara predstavil a dal hlasovať o návrhu prijatia za nových členov združenia:

Ekofarma Trnové s.r.o. - zástupca záujmovej skupiny podnikateľský sektor

**Hlasovanie:** ZA: 38 PROTI: 0 ZDRŽAL SA:0

AKTIVITY KUNERADU A RAJECKEJ DOLINY/AKURAD/ - zástupca záujmovej skupiny občiansky sektor

**Hlasovanie:** ZA: 37 PROTI: 0 ZDRŽAL SA:1

**Noví členovia MAS Rajecká dolina - Ekofarma Trnové s.r.o. a AKURAD boli prijatí za členov MAS Rajecká dolina.**

**K bodu č.5**

Doplňujúce voľby členov Rady.

P. Balvan Ladislav, člen Rady, informoval o odstúpení členov Rady nasledovne:

Ing. Papšo Tibor na vlastnú žiadosť – zástupca záujmovej skupiny podnikateľský sektor

Michalovič Miroslav z dôvodu zániku členstva v MAS Rajecká dolina – zástupca záujmovej skupiny podnikateľský sektor

**Valné zhromaždenie zobralo informáciu na vedomie.**

Za nových členov Rady boli navrhnutí:

Ing. Mikula Miroslav - zástupca záujmovej skupiny občiansky sektor

**Hlasovanie:** ZA: 37 PROTI: 0 ZDRŽAL SA:1

Ing. Danišek Marian – zástupca záujmovej skupiny podnikateľský sektor

**Hlasovanie:** ZA: 37 PROTI: 0 ZDRŽAL SA:1

**Noví členovia Rady– Ing. Mikula Miroslav a Ing. Danišek Marian boli zvolení.**

**K bodu č.6**

Správa o činnosti združenia za uplynulé obdobie  
Predseda združenie Ing. Tandara Pavol vo svojej hodnotiacej správe zhodnotil činnosť združenia od svojho vzniku pred troma rokmi až po získanie štatútu v roku 2017. Ocenil činnosť všetkých členov Rady ako aj členov združenia, ktorí počas troch rokov pracovali pri založení MAS s cieľom získať finančné zdroje na rozvoj územia. Správa o činnosti tvorí prílohu tejto zápisnice.

**K bodu č.7**

Informácia o úlohách a plánovaných činnostiach MAS Rajecká dolina v súvislosti s implementáciou stratégie CLLD.

Ing. Tandara Pavol privítal novoprijatých pracovníkov kancelárie MAS Rajecká dolina a to:

projektová manažérka Ing. Jankovičová Elena

ekonomická manažérka RNDr. Krokošová Irena

administratíva a účtovníctvo: Ing. Chupáňová Anna

a odovzdal slovo Ing. Jankovičovej, ktorá odprezentovala 4 oblasti, v ktorých bude MAS Rajecká dolina realizovať aktivity v súvislosti so získaním štatútu MAS:

implementácia stratégie CLLD, chod MAS, animácie, aktivizácia územia, projekty spolupráce. Deklarovala aktívnu spoluprácu kancelárie MAS Rajecká dolina s členmi, predstavila harmonogram výziev na obdobie marec 2018 – február 2019 schválený Radou. Schválený harmonogram výziev je prílohou zápisnice.

Zároveň predstavila plánované aktivity Kancelárie MAS na 1. polrok činnosti: tvorba pracovného prostredia v rámci Kancelárie MAS, návrh a aktualizácia riadiacich dokumentov MAS Rajecká dolina podľa potrieb zabezpečenia činnosti MAS(stanovy, štatúty, interné smernice, a pod.), príprava – vyhlásenie – hodnotiaci proces prvej výzvy MAS Rajecká dolina, aktivizácia a informačné systémy v MAS Rajecká dolina.

**K bodu č.8**

Informácia o spôsobe financovanie činnosti MAS a implementácie stratégie CLLD.

RNDr. Krokošová Irena oboznámila prítomných schválenou finančnou alokáciou na implementáciu schválenej stratégie pre MAS Rajecká dolina, ktorá činí: 2 584 681,00 €.

Celá suma finančných prostriedkov je rozdelená na základnú alokáciu s čiastkou 1 360 358 € a dodatočnú alokáciu , ktorá predstavuje sumu 1 224 322 €.

Systém financovania - v súvislosti s prevádzkou MAS a animáciami je formou predfinancovania.

Prevádzke MAS – 95% IROP, spoluúčasť MAS 5 %.

Animácie - 100% z PRV.

Prehľad financovania a alokovaných finančných prostriedkov tvorí prílohu tejto zápisnice.

**K bodu č.9**

Schválenie výšky členského príspevku

Ing. Rybárik Ján, člen Rady, predstavil prítomným  návrh Rady MAS Rajecká dolina o výške členského a postupu úhrad členských príspevkov.

Návrh výšky členského príspevku so splatnosťou vždy k 31.3.daného roku:

Obce a mestá - 0,75 €/ na občana, z toho minimálne 300,00 € / rok, max. 2 000,00 € / rok

- mesto Rajec 2 500,00 € / rok

Podnikatelia - 300,00 € / rok

Fyzické osoby (občania), občianske združenia, neziskové organizácie - 20,00 € / rok

V diskusii o výške členského sa členovia dohodli, že pre výpočet členského pre obce, údaj o počte obyvateľov pre rok (n) bude získaný z evidencie obyvateľstva k 31.12. roku (n-2). Zároveň prebehlo hlasovanie:

**Hlasovanie:** ZA: 33 PROTI: 4 ZDRŽAL SA:1

**Výška členského príspevku a postup úhrady členského príspevku boli schválené.**

**K bodu č.10**

Rôzne, diskusia

V diskusii odzneli doplňujúce otázky, týkajúce sa všetkých bodov programu.

**K bodu č.11**

Návrh uznesenia, záver

Návrh na uznesenie:

**UZNESENIE VZ č. 1/2018 :**

**Valné zhromaždenie berie na vedomie**:

a) ukončenie členstva MAS Rajecká dolina - MIKOMIX spol. s r.o.

- SposkA o.z.

b) ukončenie členstva v Rade - Ing. Papšo Tibor

- Michalovič Miroslav

**UZNESENIE VZ č. 2/2018 :**

**Valné zhromaždenie schvaľuje** :

a) nových členov MAS Rajecká dolina - Ekofarma Trnové s.r.o.

- AKURAD

b) nových členov Rady - Ing. Mikula Miroslav

- Ing. Danišek Marian

**UZNESENIE VZ č. 3/2018 :**

**Valné zhromaždenie schvaľuje** :

výšku členského príspevku pre MAS Rajecká dolina so splatnosťou 31.3. daného roka a postup úhrad členských príspevkov nasledovne:

Podnikatelia **300,00 € / rok**

Fyzické osoby (občania), občianske združenia, neziskové organizácie **20,00 € / rok**

mestá a obce - 0,75 €/obyvateľa/rok, pričom min**. 300,00 € / rok,** max. **2 000,00 € / rok**

**-**  mesto Rajec **2 500,00 € / rok**

Postup úhrad členských príspevkov je prílohou zápisnice.

**Uznesenia VZ č. 1, č.2, č. 3 /2018 zo dňa 25.1.2018 boli schválené.**

V Rajeckých Tepliciach 25.1.2018

Zapísala: Ing. Chupáňová Anna

Ing. Tandara Pavol

predseda MAS